Coronavirus Omicron LIVE Updates: बीते 24 घंटे में 1 लाख 94 हजार 720 नए मामलों की पुष्टि, 442 लोगों की हुई मौत
देशभर में कोरोना के मामले तेजी से बढ़ रहे हैं। दिल्ली में मंगलवार को 21 हजार से ज्यादा नए मामलों की पुष्टि हुई है।
देशभर में कोरोना के मामले तेजी से बढ़ रहे हैं। देश की राजधानी दिल्‍ली में  पिछले 24 घंटों में 21 हजार से अधिक कोराना के नए केस दर्ज किए गए हैं। दिल्‍ली में मंगलवार को 24 घंटों में 21,259 नए कोरोना मामले दर्ज किए गए, पॉजिटिविटी रेट 25.65% है। 5 मई के बाद यह सबसे ज्यादा पॉजिटिविटी रेट है। यही नहीं, पिछले 24 घंटों में 23 मरीजों की मौत हुई जो 16 जून के बाद सबसे ज़्यादा है। देश की आर्थिक राजधानी में पिछले 24 घंटे के भीतर 11647 कोविड केस सामने आए हैं और 2 मौतें हुई हैं। साथ ही टेस्ट पॉजिटिविटी रेट भी घटकर 19 फीसदी हो गया है, इससे पहले यह 23 फीसदी था।